Diari Oficial de la Generalitat Valenciana


Sumari del DOGV 6741, del 26-03-2012 (2012/2824)

RESOLUCIÓ de 7 de març de 2012, de la presidenta del Consell d'Administració de l'Agència Valenciana de Mobilitat, per la qual es modifiquen les tarifes dels servicis de taxi realitzats per autoritzacions domiciliades al municipi de Callosa d'En Sarrià.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6741

Data del DOGV
:   26-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2824


Data del document
:   07-03-2012

Organisme emissor
:   Agència Valenciana de Mobilitat

Tipus de document
:   Resolució

Descriptors 

:   * Callosa d'en Sarrià
    * reglamentació del transport
    * transport de viatgers
    * taxi
    * transport públic
    * tarifa de viatgers
    * legislació

RESOLUCIÓ de 7 de març de 2012, de la presidenta del Consell d'Administració de l'Agència Valenciana de Mobilitat, per la qual es modifiquen les tarifes dels servicis de taxi realitzats per autoritzacions domiciliades al municipi de Callosa d'En Sarrià. [2012/2824]  
Els servicis de transport públic discrecional de viatgers per carretera, prestats amb vehicles de menys de nou places, inclosa la del conductor, i proveïts de l'autorització de transport documentada en targeta de la classe VT, estan sotmesos al règim d'autorització administrativa, amb subjecció al sistema tarifari i a les condicions d'aplicació regulades en els articles 18 i 19 de la Llei 16/1987, de 30 de juliol, d'Ordenació dels Transports Terrestres, i en els articles 28 i 29 del seu reglament, aprovat pel Reial Decret 1211/1990, de 28 de setembre.  
  
L'article 18 de la Llei 16/1987, de 30 de juliol, d'Ordenació dels Transports Terrestres, després de la redacció que en fa la Llei 25/2009, de 22 de desembre, permet a les comunitats autònomes fixar les tarifes de compliment obligatori per als transports interurbans de viatgers en vehicles de turisme que es realitzen íntegrament en el seu territori i d'aquells altres servicis d'esta classe que s'hi inicien, siga quin siga el lloc en què finalitzen, fa variar les condicions d'aprovació del règim tarifari en els servicis interurbans de transport públic discrecional de viatgers per carretera prestats amb vehicles de turisme, proveïts de l'autorització de transport documentada en targeta de la classe VT.   
  
En este context, la Llei 6/2011, d'1 d'abril, de la Generalitat, de Mobilitat de la Comunitat Valenciana, disposa en l'article 55 que les tarifes dels servicis de taxi podran ser revisades periòdicament o de manera excepcional, per l'òrgan competent, amb l'audiència prèvia de les associacions representatives del sector i de les associacions de consumidors i usuaris.  
Així, com que s'ha experimentat un increment dels costos d'explotació des de l'última revisió, l'estructura i les quanties del qual han sigut degudament analitzades, s'aconsella la seua actualització i la consegüent revisió de les tarifes d'aplicació, mantenint el seu caràcter de tarifes màximes.  
Per tot això, després del sotmetiment al tràmit d'audiència per part de les associacions representatives del sector i de les dels consumidors i usuaris, a través de l'informe de la Comissió de Preus de la Generalitat, i fent ús de les facultats conferides per l'article 15 de l'Acord del 5 d'octubre de 2001, del Consell, pel qual s'aproven els Estatuts de l'Agència Valenciana ade Mobilitat (aVM) i els articles 3 i 4 de la Llei 6/2011, d'1 d'abril, de la Generalitat, de Mobilitat de la Comunitat Valenciana, a proposta de la directora de l'aMV, resolc:   
  
  
Primer. Tarifes   
Els servicis de transport públic de viatgers en automòbils de turisme del municipi de Callosa d'En Sarrià, que se sol·liciten en eixe àmbit territorial, es regiran per les tarifes següents, impost sobre el valor afegit inclòs:  
  
Tarifa 1  
Baixada de bandera: 3,02 euros.  
Preu per km. recorregut: 0,82 euros.  
Preu per hora d'espera: 17,75 euros.  
Mínim de percepció: 3,40 euros.  
  
Tarifa 2  
Baixada de bandera: 3,62 euros.   
Preu per km. recorregut: 1,00 euros.  
Preu per hora d'espera: 21,35 euros.  
Mínim de percepció: 5,50 euros.  
  
En els servicis efectuats la nit de Nadal i la nit de Cap d'Any s'aplicarà un suplement de 3,00 euros.  
  
  
Segon. Definició d'horaris  
1. Es considera horari diürn el comprés entre les 06.00 hores i les 22.00 hores del mateix dia.  
2. Es considera horari nocturn el comprés entre les 22.00 hores d'un dia i les 06.00 hores de l'endemà.  
3. Las tarifes assenyalades en l'article 1 seran aplicables de la manera següent:  
- En dia laborable i en horari diürn s'aplica la tarifa 1.  
- En dia laborable i horari nocturn s'aplica la tarifa 2.  
- En dissabtes, diumenges i festius, tant en horari diürn com en nocturn, s'aplica la tarifa 2.  
El suplement de la nit de Nadal i la nit de Cap d'Any s'aplicarà els dies 24 i 31 de desembre, respectivament, entre les 21.00 hores i les 06.00 hores de l'endemà.  
  
Tercer. Obligatorietat del canvi  
Els conductors dels vehicles facilitaran als clients canvi de fins a 20 euros. Si el canvi a tornar fora superior a 20 euros, el conductor tindrà dret a continuar amb el taxímetre en marxa fins que el canvi requerit siga inferior a 20 euros.  
  
Quart. Visibilitat del quadro de tarifes  
En tots els vehicles s'haurà de portar, de forma visible per a l'usuari, un exemplar de les tarifes en vigor i les seues condicions d'aplicació.  
  
  
Quint. Mínim de percepció  
La quantitat establida com a mínim de percepció haurà de cobrar-se sempre que, finalitzat el servici, aquella siga superior a la quantia que marque el taxímetre i en substitució d'esta última, no mai de forma addicional.  
  
Sext. Règim de contractació  
Els servicis es contractaran en règim de cotxe complet i els recorreguts s'entendran en circuit tancat fins al punt de partida per l'itinerari més curt, si no es convinguera expressament el contrari. Al contractar el servici es fixaran els recorreguts, places i pes de l'equipatge.  
  
  
Sèptim. Equipatges  
En tot cas, l'usuari tindrà dret al transport gratuït del seu equipatge, el qual, una vegada utilitzat el nombre total de places, no podrà excedir de 50 quilograms per als vehicles de fins a quatre places, i de 60 quilograms per als de capacitat superior, sempre que el volum dels equipatges permeta introduir-los en el portamaletes o situar-los en la baca del vehicle, sense contravindre les normes i els reglaments de trànsit i circulació.  
Quan no s'utilitze el nombre total de places, estes xifres podran augmentar-se a raó de 30 quilograms per cada seient buit, sempre que la forma, dimensions i naturalesa de l'equipatge possibilite el seu transport en l'interior del vehicle.  
Els excessos d'equipatge sobre les xifres anteriors s'abonaran a raó de 0,05 euros per cada 10 quilograms o fracció i quilòmetre recorregut, i el transportista quedarà en llibertat d'admetre'ls quan este excés siga superior al 50% d'estes xifres.  
  
Octau. Habilitació per a l'aplicació i interpretació  
La directora de l'Agència Valenciana de Mobilitat queda facultada per a dictar aquelles instruccions i resolucions que siguen oportunes per a l'aplicació i interpretació de la present resolució.  
  
Nové. Data d'efectes  
La present resolució produirà efectes des de l'endemà de la publicació en el Diari Oficial de la Comunitat Valenciana.  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, es pot interposar en el termini d'un mes, a comptar des de l'endemà de la publicació, un recurs d'alçada davant de la consellera d'Infraestructures, Territori i Medi Ambient, com a òrgan competent per a tramitar-lo, tot això de conformitat amb el que disposa l'article 107 i següents de la llei esmentada i sense perjuí que puguen exercitar-se qualssevol altres recursos que s'estimen oportuns.  
  
  
València, 7 de març de 2012.- La presidenta del Consell d'Administració de l'Agència Valenciana de Mobilitat: Isabel Bonig Trigueros.